ธนกร แจง ยอดคนผ่านเกณฑ์รับเงินเยียวยา ทะลุ 14 ล้านคน จ่ายแล้ว 11.8 ล้าน
ธนกร แจง ยอดคนผ่านเกณฑ์รับเงินเยียวยา 5000 บาท ทะลุ 14 ล้านคน จ่ายแล้ว 11.8 ล้านคน เผย อุตตม สั่งดูแลชาวบ้านเต็มที่ เหน็บ สามารถ แก้วมีชัย ส.ส.เชียงราย เพื่อไทย มือไม่พายอย่าเอาเท้าราน้ำวันที่ 11 พ.ค. นายธนกร วังบุญคงชนะ เลขานุการรัฐมนตรีว่าการกระทรวงการคลัง กล่าวถึงการจ่ายเงินเยียวยา 5000 บาท ตามโครงการเราไม่ทิ้งกัน ว่า ขณะนี้มีพี่น้องประชาชนผ่านเกณฑ์การคัดกรองแล้วจำนวน 14 ล้านคน มีการจ่ายเงินเยียวยาไปแล้วจำนวน 11.8 ล้านคน ซึ่งทางกระทรวงการคลัง จะจ่ายเงินเยียวยาให้ครบ 14 ล้านคน ภายในสัปดาห์หน้า ทั้งนี้ ในส่วนของการลงพื้นที่ของผู้พิทักษ์สิทธิ์ในการตรวจสอบการทบทวนสิทธิ์นั้น ทุกอย่างเป็นไปด้วยความเรียบร้อย พี่น้องประชาชนต่างเตรียมเอกสารไว้พร้อม ทำให้การทบทวนสิทธิ์เป็นไปด้วยความรวดเร็ว และทุกอย่างจะจบ ภายในวันที่ 17 พ.ค.นี้ นายธนกร กล่าวอีกว่า สำหรับการเปิดรับเรื่องร้องทุกข์ของพี่น้องประชาชนนั้น จะเปิดไปจนถึงวันที่ 15 พ.ค.นี้ ซึ่งขณะนี้เหลือเวลาอีก 4 วัน นายอุตตม สาวนายน รัฐมนตรีว่าการกระทรวงการคลัง ได้สั่งการให้ตนดูแลพี่น้องประชาชนที่เดินทางมาร้องทุกข์อย่างดี โดยคาดว่า พี่น้องประชาชนน่าจะเดินทางมาน้อยลง เนื่องจากขณะนี้กระทรวงการคลัง ได้จ่ายเงินเยียวยาไปเกือบครบจำนวนที่พี่น้องประชาชนผ่านเกณฑ์การคัดกรองแล้วอย่างไรก็ตาม กระทรวงการคลังจะดูแลอย่างเต็มที่เพื่ออำนวยความสะดวกให้กับพี่น้องประชาชนที่เดินทางมา ส่วนกรณีที่นายสามารถ แก้วมีชัย อดีตส.ส.เชียงราย พรรคเพื่อไทย ออกมากล่าวพาดพิงรัฐบาลว่า เยียวยาคนทำเรื่องง่ายเป็นเรื่องยากนั้น ขณะนี้รัฐบาลทำจนจะเสร็จโครงการอยู่แล้ว และทุกอย่างครอบคลุม รอบคอบ เพราะเป็นเงินหลวง รัฐบาลกำลังช่วยกันทำงานอยู่ และจะทำทุกอย่างให้ดีที่สุด ถ้ามือไม่พายก็อย่าเอาเท้ารานำ้ นายธนกร กล่าว
ธนกร แจง ยอดคนผ่านเกณฑ์รับเงินเยียวยา 5000 บาท ทะลุ 14 ล้านคน จ่ายแล้ว 11.8 ล้านคน เผย อุตตม สั่งดูแลชาวบ้านเต็มที่ เหน็บ สามารถ แก้วมีชัย ส.ส.เชียงราย เพื่อไทย มือไม่พายอย่าเอาเท้า
เราไม่ทิ้งกัน,โควิด-19,ไวรัสโคโรนา,ธนกร วังบุญคงชนะ,เยียวยา 5 พัน,ส.ส.เพื่อไทย,มือไม่พายอย่าเอาเท้าราน้ำ,ข่าวทั่วไป